FI Euroopan unionin virallinen lehti C 51/24

Komission tiedonanto neuvoston asetuksen (EY) N:o 479/2008 soveltamista koskevista eräistä yksityiskohtaisista säännöistä tiettyjen viinialan tuotteiden suojattujen alkuperänimitysten, maantieteellisten merkintöjen ja perinteisten merkintöjen sekä merkintöjen ja esittelyn osalta annetussa komission asetuksessa (EY) N:o 607/2009 olevan 30 artiklan mukaisen perinteisen merkinnän suojahakemuksen julkaiseminen

(2018/C 51/08)

Tämä julkaiseminen antaa oikeuden vastustaa hakemusta komission asetuksen (EY) N:o 607/2009 (1) 37 artiklassa tarkoitetulla tavalla. Vastaväitteet on toimitettava komissiolle kahden kuukauden kuluessa tästä julkaisemisesta.

HAKEMUS PERINTEISEN MERKINNÄN SUOJAAMISEKSI

”OPOLO”

Vastaanottopäivä :

Hakemuksen kieli : kroaatti

Tiedostonumero : TDT-HR-N1642

Hakija :

Maatalousministeriö Ulica grada Vukovara 78 HR-10000 Zagreb HRVATSKA

Nimitys : Opolo

”Opolo” on Euroopan parlamentin ja neuvoston asetuksen (EU) N:o 1308/2013 (2) 112 artiklan b alakohdan mukainen perinteinen merkintä.

Perinteisen merkinnän kieli : kroaatti

Luettelo asianomaisista suojatuista alkuperänimityksistä ja maantieteellisistä merkinnöistä

Perinteistä merkintää ”Opolo” voidaan käyttää kuvamaan viinejä, joilla on suojattu alkuperänimitys Primorska Hrvatska, Hrvatska Istra, Hrvatsko primorje, Sjeverna Dalmacija, Dalmatinska zagora tai Srednja i Južna Dalmacija ja jotka täyttävät tämän perinteisen merkinnän käyttöedellytykset.

Rypäletuotteiden luokat

Asetuksen (EU) N:o 1308/2013 liitteessä VII olevan II osan 1 kohdassa määritelty viini.

Määritelmä

Opolo on perinteinen merkintä, jota voidaan käyttää pääosin hedelmänmakuisista hiilihapottomista roseeviineistä, joita tuotetaan yksinomaan Vitis vinifera -lajin suositelluista punaisista rypälelajikkeista, sertifioituja rypälelajikkeita koskevasta kansallisesta luettelosta annetun määräyksen mukaisesti (Kroatian virallinen lehti nro 53/2014). Perinteisellä merkinnällä ”Opolo” kuvatut viinit tuotetaan valkoviinintuotantoon käytetyllä tekniikalla, ja niiden todellinen alkoholipitoisuus on vähintään 11 tilavuusprosenttia. Näiden viinien enimmäistuotos on 12 000 kg/ha. Analyyttinen ja aistinvarainen arviointi on pakollista. Opolo-viinien väri voi vaihdella hailakasta syvään vaaleanpunaiseen.

HAKEMUS PERINTEISEN MERKINNÄN SUOJAAMISEKSI

”VRHUNSKO VINO S KONTROLIRANIM ZEMLJOPISNIM PODRIJETLOM (VRHUNSKO VINO KZP)”

Vastaanottopäivä :

Hakemuksen kieli : kroaatti

Tiedostonumero : TDT-HR-N1645

Hakija :

Maatalousministeriö Ulica grada Vukovara 78 HR-10000 Zagreb HRVATSKA

Nimitys : Vrhunsko vino s kontroliranim zemljopisnim podrijetlom (Vrhunsko vino KZP), johon voidaan lisätä ilmaisu:

— Arhivsko vino: kellariolosuhteissa vähintään viiden vuoden ajan pidetyt viinit, jotka ovat olleet kyseisestä ajasta pullotettuina vähintään kolmen vuoden ajan

— Desertno vino: ylikypsiä tai kuivattuja viinirypäleitä käsittelemällä valmistetut viinit – ilman, että niihin on lisätty mitään aineita – joiden luonnollinen alkoholipitoisuus on vähintään 16 tilavuusprosenttia ja todellinen alkoholipitoisuus vähintään 9 tilavuusprosenttia

— Kasna berba: ylikypsistä rypäleistä valmistetut viinit, joiden Öchsle-aste on vähintään 94

— Izborna berba: erityisesti valikoiduista rypäleistä valmistetut viinit, joiden Öchsle-aste on vähintään 105

— Izborna berba bobica: valikoiduista, ylikypsistä ja botrytis-jalohometartunnan saaneista rypäleistä valmistetut viinit, joiden Öchsle-aste on vähintään 127

— Izborna berba prosušenih bobica: ylikypsistä valikoiduista rypäleistä valmistetut viinit, joiden Öchsle-aste on vähintään 154

— Ledeno vino: vähintään –7 °C:n lämpötilassa korjatuista ja jäätyneinä käsitellyistä rypäleistä tuotetut viinit, joiden Öchsle-aste on vähintään 127.

”Vrhunsko vino KZP” on asetuksen (EU) N:o 1308/2013 112 artiklan a alakohdan mukainen perinteinen merkintä.

Perinteisen merkinnän kieli : kroaatti

Luettelo asianomaisista suojatuista alkuperänimityksistä ja maantieteellisistä merkinnöistä

Perinteistä merkintää ”Vrhunsko vino s kontroliranim zemljopisnim podrijetlom (Vrhunsko vino KZP)” voidaan käyttää kaikista kroatialaisista viineistä, joilla on suojattu alkuperänimitys ja jotka täyttävät tämän perinteisen merkinnän käyttöedellytykset.

Rypäletuotteiden luokat

Asetuksen (EU) N:o 1308/2013 liitteessä VII olevan II osan 1 kohdassa määritelty viini.

Määritelmä

”Vrhunsko vino s kontroliranim zemljopisnim podrijetlom (Vrhunsko vino KZP)” on ilmaisun ”suojattu alkuperänimitys” synonyymi, joka on hyväksytty Vitis vinifera -lajin suositelluista rypälelajikkeista tuotettavien viinien kuvaukseen sertifioituja rypälelajikkeita koskevasta kansallisesta luettelosta annetun määräyksen mukaisesti (Kroatian virallinen lehti nro 53/2014). Näiden viinien luonnollisen alkoholipitoisuuden on oltava vähintään:

— 10 tilavuusprosenttia B-vyöhykkeellä

— 10,5 tilavuusprosenttia C I -vyöhykkeellä

— 11 tilavuusprosenttia C II -vyöhykkeellä.

Näiden viinien enimmäistuotos on:

— 10 000 kg/ha (6 000 l/ha) B-vyöhykkeellä

— 11 000 kg/ha (6 600 l/ha) C I ja C II -vyöhykkeillä.

Väkevöiminen, happamuuden lisääminen ja vähentäminen ja makeuttaminen ei ole sallittua. Analyyttinen ja aistinvarainen arviointi on pakollista. Viinirypäleiden kypsyysasteesta sekä viinituotanto- ja kypsyttämisprosesseista riippuen voidaan käyttää seuraavia täydentäviä käsitteitä:

— Arhivsko vino

— Desertno vino

— Kasna berba

— Izborna berba

— Izborna berba bobica

— Izborna berba prosušenih bobica

— Ledeno vino.

HAKEMUS PERINTEISEN MERKINNÄN SUOJAAMISEKSI

”KVALITETNO BISER VINO”

Vastaanottopäivä :

Hakemuksen kieli : kroaatti

Tiedostonumero : TDT-HR-N1639

Hakija :

Maatalousministeriö Ulica grada Vukovara 78 HR-10000 Zagreb HRVATSKA

Nimitys : ”Kvalitetno biser vino”

”Kvalitetno biser vino” on asetuksen (EU) N:o 1308/2013 112 artiklan a alakohdan mukainen perinteinen merkintä.

Perinteisen merkinnän kieli : kroaatti

Luettelo asianomaisista suojatuista alkuperänimityksistä ja maantieteellisistä merkinnöistä

Perinteistä merkintää ”Kvalitetno biser vino” voidaan käyttää kaikista kroatialaisista helmeilevistä viineistä, joilla on suojattu alkuperänimitys ja jotka täyttävät tämän perinteisen merkinnän käyttöedellytykset.

Rypäletuotteiden luokat

Asetuksen (EU) N:o 1308/2013 liitteessä VII olevan II osan 8 kohdassa määritelty helmeilevä viini.

Määritelmä

”Kvalitetno biser vino” on ilmaisun ”suojattu alkuperänimitys” synonyymi laatuviineistä, käymistilassa olevista uusista viineistä, rypäleen puristemehusta tai käymistilassa olevan rypäleen puristemehusta valmistettavien helmeilevien viinien kuvaukseen, jotka tuotetaan Vitis vinifera -lajin suositelluista rypälelajikkeista sertifioituja rypälelajikkeita koskevasta kansallisesta luettelosta annetun määräyksen mukaisesti (Kroatian virallinen lehti nro 53/2014). Viinien, joiden perinteinen merkintä on ”Kvalitetno biser vino”, kokonaisalkoholipitoisuus on vähintään 9 tilavuusprosenttia ja todellinen alkoholipitoisuus vähintään 7 tilavuusprosenttia. Endogeenisen hiilidioksidin liukenemisesta aiheutuvan ylipaineen on oltava vähintään 1 baari ja enintään 2,5 baaria, kun sitä säilytetään suljetussa säiliössä 20 celsiusasteen lämpötilassa.

HAKEMUS PERINTEISEN MERKINNÄN SUOJAAMISEKSI

”MLADO VINO”

Vastaanottopäivä :

Hakemuksen kieli : kroaatti

Tiedostonumero : TDT-HR-N1641

Hakija :

Maatalousministeriö Ulica grada Vukovara 78 HR-10000 Zagreb HRVATSKA

Nimitys : Mlado vino

”Mlado vino” on asetuksen (EU) N:o 1308/2013 112 artiklan b alakohdan mukainen perinteinen merkintä.

Perinteisen merkinnän kieli : kroaatti

Luettelo asianomaisista suojatuista alkuperänimityksistä ja maantieteellisistä merkinnöistä

Perinteistä merkintää ”Mlado vino” voidaan käyttää kaikista kroatialaisista viineistä, joilla on suojattu alkuperänimitys ja jotka täyttävät tämän perinteisen merkinnän käyttöedellytykset.

Rypäletuotteiden luokat

Asetuksen (EU) N:o 1308/2013 liitteessä VII olevan II osan 1 kohdassa määritelty viini.

Määritelmä

”Mlado vino” on perinteinen merkintä, jota voidaan käyttää Vitis vinifera -lajin suositelluista rypälelajikkeista tuotetuille viineille, joiden käymisprosessi on joko saatettu päätöksen tai saatettu osittain päätökseen, sertifioituja rypälelajikkeita koskevasta kansallisesta luettelosta annetun määräyksen mukaisesti (Kroatian virallinen lehti nro 53/2014). Viinit, joiden perinteinen merkintä on ”Mlado vino”, on saatettava markkinoille ennen sen kalenterivuoden 31. joulukuuta, jolloin rypäleet on korjattu.

HAKEMUS PERINTEISEN MERKINNÄN SUOJAAMISEKSI

”VRHUNSKO PJENUŠAVO VINO”

Vastaanottopäivä :

Hakemuksen kieli : kroaatti

Tiedostonumero : TDT-HR-N1644

Hakija :

Maatalousministeriö Ulica grada Vukovara 78 HR-10000 Zagreb HRVATSKA

Nimitys : Vrhunsko pjenušavo vino

”Vrhunsko pjenušavo vino” on asetuksen (EU) N:o 1308/2013 112 artiklan a alakohdan mukainen perinteinen merkintä.

Perinteisen merkinnän kieli : kroaatti

Luettelo asianomaisista suojatuista alkuperänimityksistä ja maantieteellisistä merkinnöistä

Perinteistä merkintää ”Vrhunsko pjenušavo vino” voidaan käyttää kaikista kroatialaisista helmeilevistä viineistä, joilla on suojattu alkuperänimitys ja jotka täyttävät tämän perinteisen merkinnän käyttöedellytykset.

Rypäletuotteiden luokat

Asetuksen (EU) N:o 1308/2013 liitteessä VII olevan II osan 4 kohdassa määritelty helmeilevä viini.

Määritelmä

Vrhunsko pjenušavo vino on ilmaisun ”suojattu alkuperänimitys” synonyymi, jota käytetään kuvaamaan kuohuviinejä, jotka saadaan sellaisten tuoreiden rypäleiden tai rypäleen puristemehun ensimmäisestä alkoholikäymisestä tai laadukkaiden tai korkealaatuisten viinien tuotantoon soveltuvien viinien toisesta alkoholikäymisestä, jotka tuotetaan Vitis vinifera -lajin suositelluista rypälelajikkeista sertifioituja rypälelajikkeita koskevasta kansallisesta luettelosta annetun määräyksen mukaisesti (Kroatian virallinen lehti nro 53/2014). Kuohuviinien, joiden perinteinen merkintä on ”Vrhunsko pjenušavo vino”, todellisen alkoholipitoisuuden on oltava vähintään 10 tilavuusprosenttia, ja endogeenisen hiilidioksidin liukenemisesta aiheutuvan ylipaineen on oltava vähintään 3 baaria, kun sitä säilytetään suljetussa säiliössä 20 celsiusasteen lämpötilassa.

HAKEMUS PERINTEISEN MERKINNÄN SUOJAAMISEKSI

”KVALITETNO VINO S KONTROLIRANIM ZEMLJOPISNIM PODRIJETLOM (KVALITETNO VINO KZP)”

Vastaanottopäivä :

Hakemuksen kieli : kroaatti

Tiedostonumero : TDT-HR-N1640

Hakija :

Maatalousministeriö Ulica grada Vukovara 78 HR-10000 Zagreb HRVATSKA

Nimitys : Kvalitetno vino s kontroliranim zemljopisnim podrijetlom (Kvalitetno vino KZP), johon voidaan lisätä ilmaisu:

— Mlado vino: Vitis vinifera -lajin suositelluista rypälelajikkeista tuotetuille viineille, joiden käymisprosessi on joko saatettu päätöksen tai saatettu osittain päätökseen ja jotka saatetaan markkinoille ennen sen kalenterivuoden 31. joulukuuta, jolloin rypäleet on korjattu, sertifioituja rypälelajikkeita koskevasta kansallisesta luettelosta annetun määräyksen mukaisesti (Kroatian virallinen lehti nro 53/2014)

— Arhivsko vino: kellariolosuhteissa vähintään viiden vuoden ajan pidetty viini, joka on ollut kyseisestä ajasta pullotettuna kolmen vuoden ajan

— Desertno vino: ylikypsiä tai kuivattuja viinirypäleitä käsittelemällä saatu viini, jonka luonnollinen alkoholipitoisuus on vähintään 16 tilavuusprosenttia ja todellinen alkoholipitoisuus vähintään 9 tilavuusprosenttia.

”Kvalitetno vino s kontroliranim zemljopisnim podrijetlom (Kvalitetno vino KZP)” on asetuksen (EU) N:o 1308/2013 112 artiklan a alakohdan mukainen perinteinen merkintä.

Perinteisen merkinnän kieli : kroaatti

Luettelo asianomaisista suojatuista alkuperänimityksistä ja maantieteellisistä merkinnöistä

Perinteistä merkintää ”Kvalitetno vino s kontroliranim zemljopisnim (Kvalitetno vino KZP)” voidaan käyttää kaikista kroatialaisista viineistä, joilla on suojattu alkuperänimitys ja jotka täyttävät tämän perinteisen merkinnän käyttöedellytykset.

Rypäletuotteiden luokat

Asetuksen (EU) N:o 1308/2013 liitteessä VII olevan II osan 1 kohdassa määritelty viini.

Määritelmä

Kvalitetno vino s kontroliranim zemljopisnim (Kvalitetno vino KZP) on ilmaisun ”suojattu alkuperänimitys” synonyymi, ja sitä käytetään Vitis vinifera -lajin suositelluista rypälelajikkeista tuotettavien viinien kuvaukseen sertifioituja rypälelajikkeita koskevasta kansallisesta luettelosta annetun määräyksen mukaisesti (Kroatian virallinen lehti nro 53/2014). Viinien, joiden perinteinen merkintä on ”Kvalitetno vino s kontroliranim zemljopisnim podrijetlom (Kvalitetno vino KZP)” luonnollisen alkoholipitoisuuden on oltava vähintään:

— 8,5 tilavuusprosenttia B-vyöhykkeellä

— 9,0 tilavuusprosenttia C I -vyöhykkeellä

— 9,5 tilavuusprosenttia C II -vyöhykkeellä.

Näiden viinien enimmäistuotos on:

— 11 000 kg/ha (7 700 l/ha) B-vyöhykkeellä

— 12 000 kg/ha (8 400 l/ha) C I ja C II -vyöhykkeillä.

Analyyttinen ja aistinvarainen arviointi on pakollista.

(1) EUVL L 193, 24.7.2009, s. 60.

(2) EUVL L 347, 20.12.2013, s. 671.